Държавен вестник, бр. 1, 2021 г., стр. 2

СТР.  2	
Д Ъ Р Ж А В Е Н  В Е С Т Н И К 	
БРОЙ  1
Чл. 4. Министърът на външните работи 
в срок до един месец от обнародването на 
постановлението в „Държавен вестник“ раз-
пределя средствата, утвърдени с чл. 10, ал. 4 
от Закона за държавния бюджет на Република 
България за 2021 г., на средства за официална 
помощ за развитие и на средства за хумани-
тарна помощ.
Чл. 5. Утвърждава предназначението на 
трансферите по чл. 16, ал. 4 от Закона за 
държавния бюджет на Република България 
за 2021 г. от бюджета на Министерството 
на образованието и науката за Българската 
академия на науките и за държавните висши 
училища съгласно приложение № 6.
Чл. 6. (1) При предложения за извършване 
на промените по реда на чл. 106 от Закона за 
държавния бюджет на Република България за 
2021 г., чл. 109 и 110 от Закона за публичните 
финанси от първостепенните разпоредители с 
бюджет, които прилагат програмен формат на 
бюджет, задължително в доклада на вносителя 
към проекта на акт на Министерския съвет 
или съответно в мотивите към предложенията 
до министъра на финансите се включва ин-
формация за ефекта от предлаганите промени 
върху целевите стойности на показателите за 
изпълнение, в т.ч. на ключовите индикатори.
(2) В представяната в Министерството на 
финансите информация за извършените про-
мени по реда на чл. 112, ал. 2 и 3 от Закона за 
публичните финанси първостепенните разпо-
редители с бюджет, които прилагат програмен 
формат на бюджет, задължително включват 
и информация за ефекта от промените върху 
целевите стойности на показателите за из-
пълнение, в т.ч. на ключовите индикатори.
(3) Промени по реда на чл. 110 от Зако-
на за публичните финанси се извършват на 
ниво показатели, утвърдени в приложение 
№ 7, както и по показателите по отделните 
бюджетни програми, в т.ч. по ведомствени 
и администрирани разходи, по бюджетите, 
утвърдени в приложение № 1.
(4) Информация за извършените промени 
по реда на чл. 106 от Закона за държавния 
бюджет на Република България за 2021 г., 
чл. 109, чл. 112 – 115 и чл. 117 от Закона за 
публичните финанси се представя в Минис-
терството на финансите от съответния пър-
востепенен разпоредител с бюджет на ниво 
показатели, утвърдени в приложение  № 7, а 
за тези, които прилагат програмен формат 
на бюджет – и по показателите по отделните 
бюджетни програми по бюджетите, утвърдени 
в приложение № 1.
Чл. 7. Определя базов норматив за издръжка 
на обучението на един учащ се в държавните 
висши училища в размер 693 лв.
Чл. 8. (1) Определя средствата от държавния 
бюджет за студентски столове и студентски 
общежития, както следва:
1. за един храноден в студентските столо-
ве – до 3,60 лв.;
2. за един леглоден в студентските обще-
жития – до 1,30 лв.
(2) Средствата по ал. 1 се осигуряват от 
бюджета на Министерството на образовани-
ето и науката като субсидия за „Студентски 
столове и общежития“ – ЕАД, София, и от 
бюджетите на държавните висши училища.
(3) Министърът на образованието и нау-
ката може да извършва промени по и между 
субсидиите по ал. 2 по реда на чл. 112, ал. 3 
от Закона за публичните финанси в рамките 
на одобрените за тази цел средства по бю-
джетите на държавните висши училища и по 
бюджета на Министерството на образованието 
и науката.
(4) Неусвоените средства по ал. 1 за сту-
дентски общежития и столове могат да се 
използват за ремонт на студентските обще-
жития и столове.
(5) Месечната парична помощ при полз-
ване на свободно наета квартира по чл. 29 
от Наредбата за ползване на студентските 
общежития и столове, приета с Постановление 
№ 235 на Министерския съвет от 2008 г. (обн., 
ДВ, бр. 86 от 2008 г.; изм. и доп., бр. 79 от 
2009 г., бр. 62 от 2013 г. и бр. 68 от 2016 г.), се 
определя в размер до 39 лв. и се предоставя 
от бюджета на Министерството на образова-
нието и науката по реда на чл. 112, ал. 3 от 
Закона за публичните финанси.
(6) Министърът на образованието и науката 
предоставя средствата по ал. 1 при спазване 
правото на Европейския съюз и българското 
законодателство в областта на държавните 
помощи.
Чл. 9. (1) Субсидиите от централния бюджет 
за Национална компания „Железопътна ин-
фраструктура“ по чл. 49, ал. 1, т. 3 от Закона 
за държавния бюджет на Република България 
за 2021 г. се предоставят при условия и по 
ред, определени с договора по чл. 25, ал. 1 от 
Закона за железопътния транспорт.
(2) Средствата по ал. 1 се предоставят след 
утвърждаване на годишната програма по 
чл. 28 от Закона за железопътния транспорт 
и сключване на анекс за съответната година 
към договора по чл. 25, ал. 1 от същия закон.
(3) До сключване на анекс по ал. 2 и ут-
върждаване на годишната програма по чл. 28 
от Закона за железопътния транспорт, но не 
по-късно от 30 април 2021 г., министърът на 
финансите може да предоставя авансово сред-
ства за субсидии, месечно в размер до 1/12 
от средствата по чл. 49, ал. 1, т. 3 от Закона 
за държавния бюджет на Република България 
за 2021 г., по предложение на министъра на 
транспорта, информационните технологии 
и съобщенията след направена заявка от 
Национална компания „Железопътна инфра-
структура“.